Aglomerație infernală în vămile din vestul țării. Cozile de mașini se întind pe kilometri pe sensul de ieșire din România
Vacanța de Sf. Maria a început cu aglomerație în vămi. Mii de români au decis să-și petreacă cele patru zile libere în străinătate, chiar dacă asta înseamnă ore întregi pierdute așteptând la frontieră. De altfel, a fost aglomerație joi în toate vămile din vest, pe sensul de ieșire din țară. Potrivit Poliției de Frontieră, timpii de așteptare în punctele de trecere a frontierei cu Ungaria erau cuprinși, la ora 14:00, între 30 și 50 de minute.